NaiveNeuron/SloPal huggingface dataset:
Mikloš, Ivan, poslanec NR SR (2013-12-06):
Chcem sa poďakovať kolegovi Mihálovi za veľmi dobrý prehľad toho, ako sa zhoršuje podnikateľské prostredie, špeciálne pre malých a stredných podnikateľov. A veľmi s ním súhlasím v tom, že to bude mať negatívne dôsledky, bude to mať významné negatívne dôsledky. Tak ako sme upozorňovali pri rušení rovnej dane a zvyšovaní priamych daní, že ten pozitívny efekt sa nedostaví a že, naopak, negatívne efekty prídu, tak som presvedčený, že to bude aj tu. Zníženie tej dane z príjmov právnických osôb o jedno percento to v žiadnom prípade nevykompenzuje. A špeciálne to dopadne na malých a stredných podnikateľov. Mne tie daňové licencie alebo, presnejšie povedané, zdanenie straty pripadajú veľmi absurdné aj v tom, poviem to na analogickom príklade, ako keby policajti nevedeli merať rýchlosť vodičov v obci a mali by pocit, že väčšina vodičov jazdí príliš rýchlo, tak by si povedali, že každý bude platiť pokutu za rýchlu jazdu v obci, pretože ak teda niektorí podnikatelia, eseročky, akciovky neplatia dane a mali by ich platiť, teda špekulujú, tak je to povinnosť štátu, aby rozlíšila tých, ktorí to robia , ktorí podvádzajú, a tých, ktorí sú v strate z objektívnych dôvodov, a to často z dôvodov krokov vlády, ktoré robí a ktorými zhoršuje podnikateľské prostredie. Ale uvaliť na všetkých túto povinnosť bez rozlíšenia toho, či to špekulant je, alebo či sú tam opodstatnené dôvody na to, aby bol v strate, naviac vyvolané vládnou politikou, to mi príde naozaj podobne absurdné, ako vyberať preventívne pokuty za príliš rýchlu jazdu v obci od všetkých, lebo väčšina jazdí rýchlo. Ďakujem.
B. Bugár, podpredseda NR SR: (2005-11-08):
Pán poslanec Fajnor. K. Fajnor, poslanec: Ďakujem veľmi pekne, pán predsedajúci. Dovoľte, aby som zareagoval na predrečníka v tej oblasti, kde začal hovoriť o prezamestnanosti a podobných absurditách. Ja by som chcel povedať len jednu vec. Po nástupe komunistov k moci vybudovali pod Košicami na zelenej lúke východoslovenské železiarne, ktoré sme hrdo volali Východoslovenskými železiarňami, štátnym podnikom, príp. národným podnikom. Nikdy sme to nemuseli volať Sovetskaja staľ, akcionernoje obščestvo. Zisky nemuseli chodiť do Moskvy, ostávali doma, ostávali na rozvoj. Obdobne je to so Slovnaftom. Viete veľmi dobre, a trošku pôjdem do histórie, pretože kolega zistil, že už som historik, pár dní pred koncom vojny bola rafinéria Apollo bola zbombardovaná. Bol vybudovaný nový Slovnaft opäť komunistami, nie vami. Chcem povedať jednu vec. Vy s vašou vládou odborníkov ste dosiahli asi takú maličkosť, že podľa Eurostatu máme druhú najvyššiu nezamestnanosť v Európskej únii. Ďakujem pekne za takýchto odborníkov. Rád by som bol, ale dám príklady pozitívne, aby ste študovali. Naštudujte si, pán Hort, kedy a kým bola založená Slovenská akadémia vied. Poradím vám, bola založená komunistami. Naštudujte si, keď chodíme do filharmónie, kedy bola založená Slovenská filharmónia. Toto sú dôležité veci. A v neposlednom rade by som chcel upozorniť na takú maličkosť. V roku 1989, keď sa delila federácia, a to uznal aj váš najkrajší podpredseda vlády a minister financií, Slovensko bolo jedine chudobným príbuzným Českej republiky, sme boli na 26. mieste v roku 1989, vy ste dokázali to, že dneska sme na horšom ako 40. mieste, padáme stále dole a to nehovorím o štátnom dlhu, čo ste s ním urobili, len vláda predsedu Mikuláša Dzurindu to urobila, o viac ako 450 mld. zvýšila štátny dlh. To je hanba. Ďakujem.
Laššáková, Jana, podpredsedníčka NR SR (2015-04-23):
Teraz dávam možnosť prihlásiť sa do rozpravy ústne. Do rozpravy ústne sa hlásia páni poslanci: Beblavý, Žitňanská, Lipšic, Hraško, Muňko, Poliačik, Kaník, Hudacký, Hlina, posledný je Boris Susko. Končím možnosť prihlásiť sa do rozpravy ústne. Nech sa páči, pán poslanec Beblavý.
Ďuriš Nicholsonová, Lucia, podpredsedníčka NR SR (2016-10-25):
Poprosím vás o kľud v rokovacej sále. Pán poslanec Číž, nech sa páči.
Paška, Pavol, predseda NR SR (2014-05-28):
Ďakujem pekne, pán spravodajca. Otváram rozpravu, mám písomnú prihlášku za klub SDKÚ – DS od pána poslanca Novotného a ešte písomne vyjadrili svoju vôľu vystúpiť aj pán poslanec Hlina a pán poslanec Simon. Takže poprosím pána poslanca Novotného za klub SDKÚ – DS, máte slovo, pán poslanec.
Blaha, Ľuboš, podpredseda NR SR (2024-05-14):
Pán poslanec Roman Malatinec.
Kollár, Boris, predseda NR SR (2022-06-22):
Pán poslanec Šeliga.
R. Fico, poslanec: (2004-07-06):
Vážené dámy a páni, koľko sme sa narozprávali v tomto parlamente, že vo funkciách na čele výborov by mali byť predovšetkým experti, ľudia, ktorí sa vyznajú. Ja nepoznám v parlamente Slovenskej republiky človeka, ktorý by mal lepšie profesionálne skúsenosti z tej oblasti, ktorú zastupoval, ako je pán docent Tkáč. Avšak nevyhovuje, tak treba ho odvolať. (Potlesk.) Na druhej strane, vážené dámy a páni, keď sme sa pýtali na argument, prečo napríklad Hnutie za demokratické Slovensko navrhuje za predsedu výboru pre európske záležitosti pána Mikuša, tak bol jediný argument, lebo vraj je najlepší a lepšieho jednoducho niet, hoci v žiadnom prípade nie sú žiadne argumenty ani dôvody na to, aby Hnutie za demokratické Slovensko tento post obsadzovalo. Takže prosím, plne sa stotožňujem so slovami pána kolegu Číža, treba stanoviť určité princípy a pravidlá hry, lebo tento cirkus, ktorého sme svedkami v posledných týždňoch, je absolútne neakceptovateľný a je smiešny. Ďakujem pekne. (Potlesk.)
Blanár, Juraj, podpredseda NR SR (2021-11-04):
Vyvarujte sa, prosím vás, osobných útokov. (Povedané súbežne s rečníkom.)
Bernaťák, Tibor, poslanec NR SR (2019-09-12):
Ďakujem, pán predsedajúci. K uvedenému návrhu neboli prednesené žiadne pozmeňujúce ani doplňujúce, pardon; poprosím, aby ste dali hlasovať o tom, že predmetný návrh zákona prerokuje Národná rada v druhom čítaní.
Hrušovský, Pavol, podpredseda NR SR (2010-12-08):
Hlasujeme, páni poslanci. Kľud, páni poslanci. (Hlasovanie.) 140 prítomných, 78 za, 7 proti, 55 sa zdržalo. Pozmeňovací návrh pána poslanca Mateja sme schválili. Prosím, ďalší návrh.
Blanár, Juraj, podpredseda NR SR (2020-11-24):
Ďakujem aj ja, na vaše vystúpenie štyri faktické poznámky. Ako prvá pani poslankyňa Bittó Cigániková, pripraví sa pán poslanec Urban. Nech sa páči.
Suja, Miroslav, poslanec NR SR (2023-03-21):
Ďakujem za slovo, pán podpredseda. Ako nedá sa nesúhlasiť s Milanom Mazurekom. Edo Heger je všetko možné len nie líder. Musíme si uznať a kto by tvrdil inak, tak by sa mal vážne zamyslieť nad sebou. Keď vynde sem do pléna Národnej rady predseda vlády a povie Národnej rade Slovenskej republiky, že som proukrajinský a proeurópsky, on sa ani netají alebo ho netrkne, že by mal byť aj proslovenský. Tak aký je to líder? Povedzte mi. Alebo koho je to líder? Doma? Tiež má nejakú Paulínku alebo koho? Takže, vážení kolegovia, kolegyne, keď si pozriete poslednú jeho tlačovku s Naďom, keď on tvrdí, že neni žiadna právna analýza a o päť sekúnd Naď tvrdí, že právna analýza je. A on vám na to povie, že... nejakú sprostosť ako výhovorku, no toto je líder? Toto je človek, ktorý neni ani jednoduchý. Len, bohužiaľ, tento zákon už nepostihne vás alebo vašu vládu, tak sa nemusíte báť. Je to ako poistka do budúcnosti, aby sme tu nemali takéto paródie na predsedov vlády a poslancov alebo na odvolanú vládu. Takže vy jednoduchší sa nemusíte báť, že by ste teraz prišli o tie stoličky a skončili skôr. Nie. Je to do budúcnosti. Lebo viem, že väčšina z vás ani čítať poriadne nevie, že nepozrie si tie zákony. Takže môžte byť kľudní, vážení kolegovia. Budete tu ešte do septembra sedieť a brať plat. Vás sa to netýka.
Hrnčiar, Andrej, podpredseda NR SR (2019-05-17):
Pani poslankyňa Zimenová.
Suja, Miroslav, poslanec NR SR (2021-05-03):
Ďakujem za slovo, pán predseda. Pán minister alebo pán minister, pán kolega, tiež ste spomenul tú vraždu Martiny a Jána. To je hyenizmus priživovať sa sústavne na vražde týchto dvoch mladých ľudí aj s odstupom takého času. Vážení kolegovia, prestaňte už s tým! Buď dajte dôkaz, že ich zabil SMER, alebo predchádzajúca vláda, ale prestaňte s týmto hyenizmom a stále to podsúvať ľuďom. Je to neúcta k týmto dvom mŕtvym ľuďom. Toto dáte do programového vyhlásenia vlády? Prečo ste tam potom nedali tých 11-tisíc ľudí, ktorí zomreli? Prečo ste tam nedali, že toto sa nebude opakovať? Takéto sa spravia veci, opatrenia, tu sme zlyhali a priznali sa, ale sústavne vyťahujete týchto dvoch mladých ľudí. Neni vám to trápne? Takto si robiť politickú kariéru? Na mŕtvych? Na mŕtvych ľuďoch? Nepočujem tých 11-tisíc. Tí sú vám ukradnutí, lebo na tom si neviete spraviť piár. Viete, vy ste všetci sociálni, ako povedal môj predrečník, pred kamerami. Áno, tam ste sociálni. Ale keď sa tu hlasuje, ako hlasujete? Zrušili ste všetky sociálne veci, ktoré boli pred tým dobré. Všetky. Tak skúste to, čo hovoríte pred kamerami, potom aj tu robiť a stláčať tie gombíky tak, lebo ak pôjdeme takto ďalej, tak za štyri roky tu nebudeme počuť nič, len SMER, prázdna špajza a mŕtvy dvaja ľudia. Nič za vami neni, len toto, tieto výsledky, kolegovia. A ja sa nečudujem môjmu predrečníkovi, že to spomenul a on to spomenul celkom slušne. Ale to sa už nedá počúvať, čo tu trieskate.
Mikloš, Ivan, podpredseda vlády a minister financií SR (2010-12-07):
Ďakujem pekne. Vážený pán podpredseda, vážené panie poslankyne, páni poslanci, vládny návrh zákona má za cieľ umožniť realizáciu projektov verejno-súkromného partnerstva. Vládny návrh zákona upravuje osobitné nakladanie s majetkom štátu využívaným na účely koncesie. Koncesionár bude oprávnený využívať koncesný majetok len v rozsahu práv a povinností dohodnutých v koncesnej zmluve na uskutočnenie stavebných prác alebo v koncesnej zmluve na poskytovanie služby. V koncesnej zmluve dohodnutý rozsah práv koncesionára ku koncesnému majetku nebude môcť prekročiť práva dané zákonom. Návrh tohto zákona flexibilne reaguje na rôznorodé potreby praxe pri dodržiavaní pravidiel štátnej pomoci. Ďalším účelom navrhovanej úpravy je zníženie administratívnej náročnosti a zefektívnenie nakladania s majetkom štátu. Nanovo sa ustanovujú niektoré hraničné sumy pri nakladaní s majetkom štátu a výška sankcií za nedodržanie pravidiel nakladania s majetkom štátu. Ďakujem pekne.
Kollár, Boris, predseda NR SR (2023-05-09):
Prosím, prezentujme sa a hlasujeme. (Hlasovanie.) Prítomných 140 poslancov, za 86, proti 11, zdržalo sa 42, 1 nehlasoval. Uvedený návrh sme schválili.
Grendel, Gábor, podpredseda NR SR (2020-10-14):
Pán poslanec Drdul.
Hrnčiar, Andrej, podpredseda NR SR (2017-12-13):
Ďalej budeme hlasovať o bode 70 schváleného programu, ktorým je prvé čítanie o návrhu poslancov Žarnaya, Beblavého, Dubačovej a Macháčkovej na vydanie zákona, ktorým sa mení a dopĺňa zákon o samosprávnych krajoch (tlač 741). Dávam slovo spravodajkyni, ktorú určil navrhnutý gestorský výbor pre verejnú správu a regionálny rozvoj, poslankyni Renáte Kaščákovej, aby hlasovanie uviedla. [Hlasovanie o návrhu poslancov Národnej rady Slovenskej republiky Ota Žarnaya, Miroslava Beblavého, Viery Dubačovej a Kataríny Macháčkovej na vydanie zákona, ktorým sa mení a dopĺňa zákon č. 302/2001 Z. z. o samospráve vyšších územných celkov (zákon o samosprávnych krajoch) v znení neskorších predpisov , tlač 741.]
Mego, Jaroslav, poslanec NR SR (2024-09-11):
Pán predsedajúci, dajte, prosím, hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre hospodárske záležitosti. Ďalej, aby za gestorský výbor určila hlasovaním Výbor Národnej rady Slovenskej republiky pre hospodárske záležitosti a aby určené výbory návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní.
Kvorka, Ján, poslanec NR SR (2018-12-06):
Pán predsedajúci, dajte hlasovať o treťom pozmeňujúcom návrhu pána poslanca Fecka.
Danko, Andrej, predseda NR SR (2016-04-18):
Ďakujem. Máme procedurálny návrh, pán poslanec Vašečka Richard.
P. Pelegrini, poslanec: (2008-06-25):
Ďakujem pekne. (Potlesk.)
Mihál, Jozef, poslanec NR SR (2016-09-07):
Ďakujem pani kolegyni Jurinovej, ktorá v podstate hovorila svojimi slovami obsahovo to isté, čo som hovoril ja. Znovu ste tí, ktorí tomu neveríte, počuli, že minimálne dôchodky sa zvyšovať nebudú. No v rámci teda konštruktívnej opozičnej práce vám, milí kolegovia, kolegyne z koalície, ponúkam, že ak na to nemáte vy odbornú kapacitu, ja vám úplne pokojne pripravím pre druhé čítanie pozmeňujúci návrh, ktorým sa adekvátne zvýšia aj minimálne dôchodky, aby sme tento problém vyriešili. Takže pokiaľ máte záujem, stačí povedať, pustím sa do práce. Ďakujem.
Grendel, Gábor, podpredseda NR SR (2020-11-25):
Prezentujme sa a hlasujme. (Hlasovanie.) Prítomných 137 poslancov, za 112, proti nikto, zdržalo sa 24, nehlasoval 1 poslanec. Konštatujem, že sme tento pozmeňujúci návrh schválili.
Paška, Pavol, predseda NR SR (2013-02-14):
(Hlasovanie.) 139 prítomných, 59 za, 1 proti, 77 sa zdržalo, 2 nehlasovali. Návrh sme neschválili. Pán poslanec Gál uvedie hlasovanie v prvom čítaní o návrhu poslancov Kaníka, Freša a Novotného na vydanie zákona č. 233 o súdnych exekútoroch, je to tlač 258. [Hlasovanie o návrhu poslancov Národnej rady Slovenskej republiky Ľudovíta Kaníka, Pavla Freša a Viliama Novotného na vydanie zákona, ktorým sa mení a dopĺňa zákon č. 233/1995 Z. z. o súdnych exekútoroch a exekučnej činnosti (Exekučný poriadok) a o zmene a doplnení ďalších zákonov , tlač 258.]
Jarjabek, Dušan, poslanec NR SR (2022-12-07):
Ďakujem pekne za slovo, pán predsedajúci. Pán doktor, pán špeciálny prokurátor, ak dovolíte, ja by som sa na to pozrel trošku ako z iného pohľadu, teraz toto všetko z pohľadu neprávnického a z pohľadu istej, ten váš problém a problém objektivity vašej profesnej dôveryhodnosti vlastne spočíva v tom, že vy ste politik. Poznáme sa dosť dlho na to, aby som mohol povedať, my sme boli politickí rivali. Vy sa na to pamätáte veľmi dobre. Sedeli ste v parlamente, potom ste boli vo vláde. Vytiahol vás doktor Čarnogurský, ak si spomínam, do politiky a odvtedy ste začali byť politikom. Presne vyhraneným politikom s presne vyhranenými názormi, s presným zafarbením. Ako vám ja ako politik môžem dôverovať, kedy ste profesne objektívny a kedy nie ste profesne zafarbeným politikom. Lebo vy ste politik a vy ste stále politik. A tu je to nebezpečie, že vám sa tie vaše politické názory zmiešavajú s tou vašou profesnosťou. A tá profesnosť je politická, pán doktor. Toho sa proste nezbavíte, to je vaša minulosť, toho sa proste nezbavíte, pre toto sú vaše činy a vaše konania, ktoré ste v rámci tej svojej politickej kariéry robili. Vy ste predsa robili, ak sa pamätám, to tzv. referendum aj proti vzniku Slovenskej republiky pre rokom 1993. Ja som bol na druhej strane vtedy ako vy a som to vnímal veľmi citlivo. Ako ja vám, keby som sa náhodou dostal, nedajbože, do vašich rúk pre čosi, môžem dôverovať, že budete vy voči mne objektívny, keď ste boli vlastne môj, a nielen môj, politický rival. To je problém vašej funkcie, vy ste do tejto funkcie podľa môjho názoru nikdy nemali vojsť preto, lebo nech budete akokoľvek objektívny, sú ľudia, ktorí túto objektivitu jednoducho budú pociťovať inak a nie vlastnou vinou. Vašou vinou, lebo vy ste politicky zafarbený... (Prerušenie vystúpenia časomerom.)
Macháčková, Katarína, poslankyňa NR SR (2018-06-20):
Vážený pán predsedajúci, vážené dámy poslankyne, vážení poslanci, predkladám návrh na vydanie zákona, ktorým sa mení a dopĺňa zákon č. 369/1990 Zb. o obecnom zriadení v znení neskorších predpisov. Cieľom nášho návrhu je dať samosprávam do rúk silnejšie kompetencie voči developerom prostredníctvom podrobnejšej úpravy záväzných stanovísk v investičnej činnosti v obci, ktorých vydávanie predpokladá zákon o obecnom zriadení už v súčasnosti. Posúdenie, či súčasná dopravná infraštruktúra stačí na to, aby uniesla záťaž zvýšeného počtu ľudí v dôsledku nového developerského projektu, je dnes vo všeobecnosti ponechané na zodpovednosť developera. Prax pritom ukazuje, že samotný výsledok posúdenia je ľahko ovplyvniteľný tým, z akých údajov sa vychádza a ako sa prepočítajú. Dôsledkom je, že súčasný systém vytvára konflikt záujmov pri schopnosti posúdiť predpokladanú dopravnú záťaž pre lokalitu objektívne. V rámci záväzných stanovísk by po schválení návrhu zákona dopravné posúdenia vydávali mestá a obce, neobstarávali by ho teda samotní developeri. Zmenou oproti doterajšej právnej úprave by bola možnosť obce vydania záväzného stanoviska spoplatniť, ak sa bude týkať investičných projektov s predpokladanou zastavanou plochou presahujúcou 500 m2, čo sa v návrhu označuje ako záväzné stanovisko k investičným projektom. Výška úhrady by bola zákonom ohraničená a k jej ustanoveniu a zmene by mohla obec pristúpiť len s účinnosťou k začiatku kalendárneho roka. Pravidlá spoplatňovania by týmto boli jasné počas celého roka. Okrem dopravného posúdenia by sa obec v stanovisku vyjadrovala aj k ďalším relevantným skutočnostiam, ku ktorým si žiadateľ záväzné stanovisko vyžiada. Zákon v tejto súvislosti zakotvuje aj pevné lehoty pre vydanie stanoviska a za nedodržanie termínu zavádza povinnosť vydať záväzné stanovisko k investičným projektom bezplatne. Vážené panie kolegyne, vážení kolegovia, prosím vás o podporu návrhu tohto zákona.
Grendel, Gábor, podpredseda NR SR (2022-10-04):
Prerušujem rokovane o tomto bode programu. Ďalším bodom je druhé čítanie o vládnom návrhu zákona o prístupnosti výrobkov a služieb pre osoby so zdravotným postihnutím a o zmene a doplnení niektorých zákonov . Vládny návrh zákona je pod tlačou 1038. Spoločná správa výborov má tlač 1038a. Prosím opäť pána ministra práce, sociálnych vecí a rodiny Milana Krajniaka, aby odôvodnil tento vládny návrh zákona.
Grendel, Gábor, podpredseda NR SR (2022-05-24):
Dávam teraz možnosť prihlásiť sa do rozpravy ústne. Končím možnosť prihlásiť sa ústne do rozpravy. Štyria poslanci: pani poslankyňa Jana Žitňanská, pán poslanec Jozef Kanuščák, pán poslanec Richard Nemec a pán poslanec Filip Kuffa. Nech sa páči, pani poslankyňa Žitňanská, máte slovo.
Danko, Andrej, podpredseda NR SR (2023-12-18):
S reakciou na faktické pani poslankyňa Plaváková.
P. Hrušovský, predseda NR SR: (2005-12-14):
(Hlasovanie.) 136 prítomných, 122 za, 11 proti, 3 sa zdržali. Návrh uznesenia Národná rada schválila. Poprosím teraz pána poslanca Horáka, aby z poverenia výboru pre financie, rozpočet a menu predložil Národnej rade návrhy hlasovaní k návrhu poslanca Ivana Šimka na vydanie zákona, ktorým sa mení a dopĺňa zákon o prevode vlastníctva nehnuteľného majetku vo vlastníctve Slovenskej republiky na obec alebo vyšší územný celok, tlač 1309. Pán poslanec Horák. V. Horák, poslanec: Áno, pán predseda, ďakujem za slovo. Vzhľadom na to, že v spoločnej správe ani z rozpravy nevyplynuli žiadne pozmeňujúce návrhy, môžeme v súlade s § 84 ods. 1 rokovacieho poriadku priamo hlasovať o návrhu zákona ako o celku v treťom čítaní.
Bugár, Béla, podpredseda NR SR (2019-11-27):
Pán poslanec Pavelka.
Hlina, Alojz, poslanec NR SR (2012-11-29):
Vážený pán predseda, dávam procedurálny návrh, aby sa odložilo hlasovanie o brutálne lobistickom zákone o zdravotných poisťovniach, a to do času, kým ministerstvo financií nedá jasné stanovisko k tomu, či prijatím tohto zákona dôjde alebo nedôjde k zvýšeniu bilančnej hodnoty súkromných poisťovní, v prípade, že poslanci strany SMER dnes schvália zákon, ktorý zásadne zvýši cenu, za ktorú bude štát následne kupovať Dôveru alebo Union. Tak upozorňujem na národohospodárske škody a organizované konanie za účelom poškodenia záujmov tejto krajiny a obohatenia sa. Nechcem veľa, len jasné stanovisko ministerstva financií, či sa tá cena zvýši alebo nie. To stanovisko tu môže byť zajtra. Ďakujem pekne. (Potlesk.)
Čaplovič, Dušan, poslanec NR SR (2010-12-07):
... t. j. 5,93 %, z toho predstavuje krátenie bežných výdavkov 5,714 304 mil. eur a kapitálových výdavkov 21,064 227 mil. eur. Teda nie je pravda, vážený pán podpredseda vlády pre vedomostnú spoločnosť a minister financií, ako konštatujete vo svojom expozé pri uvádzaní návrhu štátneho rozpočtu na rok 2011 minulý týždeň, že výdavky vysokých škôl sa na rok 2011 zvyšujú oproti roku 2010 o 2 %. Krátenie kapitálových výdavkov bude predstavovať najmä umŕtvenie investičnej výstavby verejných vysokých škôl. Hlavný problém pre vysoké školy však predstavuje krátenie bežných výdavkov. Reálny deficit financovania vysokých škôl napr. ovplyvní aj dopad zmeny DPH z 19 na 20 % na výdavkoch na prevádzku vo výške 1,285 192 mil. eur a bude mať aj dopady na úpravu platov zamestnancov vysokých škôl (valorizácia 1 % bez vekového automatu) v očakávanej chýbajúcej výške 2,395 651 mil. eur. Na základe analýzy vysokých škôl je celkový očakávaný medziročný deficit bežných výdavkov v roku 2011 mimo tých kapitálových, ktoré som spomínal, odhadovaný vo výške 9,395 147 mil. eur. To je z analýzy, ktorú vypracovalo Prezídium Slovenskej rektorskej konferencie. A Slovenská rektorská konferencia potom to aj schválila. Nakoľko tento deficit sa reálne dá kompenzovať jedine znížením osobných výdavkov vedeckých a vedecko-pedagogických zamestnancov alebo znížením výdavkov na vedu, predstavitelia vysokých škôl, a to sa konštatuje aj v tomto materiáli, a akademickej obce Slovenskej republiky, uvedomujúc si reálne možnosti štátneho rozpočtu, požadujú, aby poslanci Národnej rady Slovenskej republiky pri prerokovávaní a schvaľovaní vládneho návrhu štátneho rozpočtu na rok 2011 v Národnej rade Slovenskej republiky i vláda Slovenskej republiky podporili oprávnené požiadavky vysokých škôl, konkrétne, aby Národná rada Slovenskej republiky prijala uznesenie, ktorým sa zvýši rozpočet kapitoly ministerstva školstva, vedy, výskumu a športu pre vysoké školy o 9,395 147 mil. eur v kategórii bežných výdavkov, samozrejme v duchu toho, že nechceme navyšovať rozpočet. Budem o tom hovoriť v záverečnom návrhu, jednom z mojich dvoch návrhov, akým spôsobom tieto prostriedky je možné realokáciou dostať do rezortu školstva. Vážené pani poslankyne, vážení páni poslanci, podobná situácia je aj v navrhovanom rozpočte na vedu a výskum v rokoch 2011 až 2013 a osobitne aj v rozpočte pre Slovenskú akadémiu vied. Konkrétne, krátenie rozpočtu mzdových prostriedkov Slovenskej akadémie vied sa prejaví v prehĺbení stagnácie personálneho vývoja. Pripomínam, že vývoj zamestnanosti v Slovenskej akadémii vied od roku 2004 svedčí o poklese počtu zamestnancov v rozpočtových organizáciách tejto inštitúcie. Logistické a administratívne zabezpečenie projektu a celkovej činnosti vedeckých tímov, tak ako upozorňuje materiál Predsedníctva Slovenskej akadémie vied, predstavuje iba 10,7 % všetkých zamestnancov SAV. Konštatuje sa, že prepúšťanie sa vedeckým pracovníkom nevyhne, pri takomto návrhu rozpočtu... (Ruch v sále.)
Glváč, Martin, podpredseda NR SR (2017-10-10):
Pán poslanec Bernaťák, poprosím vás o kľud v sále.
Halák, Róbert, poslanec NR SR (2022-10-18):
Ďakujem za slovo, pán podpredsedajúci. Dámy a páni, dovoľte mi vystúpiť pred vami s uznesením, ktoré si myslím, že je veľmi, veľmi dôležité a veľmi akútne. Na základe tých udalostí, ktoré sa stali 12. októbra 2022, mi dovoľte, aby som vám prečítal uznesenie: Návrh skupiny poslancov Národnej rady Slovenskej republiky na prijatie uznesenia Národnej rady Slovenskej republiky k silnejúcim prejavom nenávisti voči menšinám a komunitám, osobitne komunite LGBTI+ a židovskej komunite žijúcim na Slovensku. Národná rada Slovenskej republiky A. ostro odsudzuje teroristický čin z 12. októbra 2022, ktorého obeťami boli Matúš Horváth a Juraj Vankulič, ktorých životy vyhasli pre ich sexuálnu orientáciu. Vyjadruje hlbokú sústrasť pozostalým, rodinám a ich blízkym. Zároveň vyjadruje aj uistenie všetkým príslušníkom menšín komunít, že sú obhajujúcou súčasťou našej spoločnosti. B. konštatuje, že tento teroristický útok proti životom príslušníkov menšín z prostredia LGBTI+ a rovnako aj plány na útoky voči príslušníkom židovskej komunity, ako aj voči politikom a ich rodinám, považuje Národná rada Slovenskej republiky za útok na demokratický štát aj tým aj na každého z nás, jeho občanov. C. vyslovuje závažné znepokojenie nad akýmikoľvek pokusmi obmedzovať práva a slobody menšín a komunít žijúcim na Slovensku. Súčasne vyzýva politikov, verejne činné osoby, ako aj médiá o vyvarovanie sa akýchkoľvek nenávistných prejavov, ktoré ničia dobré spolunažívanie a môžu viesť k prejavom násilia. D. žiada vládu Slovenskej republiky, aby naplnila záväzky z Programového vyhlásenia vlády Slovenskej republiky na obdobie 2021 – 2024, zamerané na zlepšenie postavenia menšín a komunít na Slovensku. Rovnako žiada, aby vláda Slovenskej republiky navrhla opatrenia na potlačenie prejavov nenávisti vo verejnom priestore. Odôvodnenie: Slovenská republika je zvrchovaný demokratický a právny štát, ktorý zaručuje práva a osobné slobody každému bez ohľadu na jeho pohlavie, rasu, farbu pleti, jazyk, vieru či sexuálnu orientáciu. Nikoho nemožno z týchto dôvodov poškodzovať, uprednostňovať ani znevýhodňovať. Teroristický útok z 12. októbra 2022, pri ktorom útočník zavraždil Matúša Horvátha a Juraja Vankuliča len preto, že boli príslušníkmi sexuálnej menšiny, šokoval celú spoločnosť. Dvojnásobná vražda vyvolala zdesenie a hnev, ale aj súcit a opäť vrátila tisíce ľudí do ulíc. My poslanci Národnej rady Slovenskej republiky sa domnievame, že spoločnosť je len taká silná, ako sa dokáže zastať práv svojich menšín. Preto touto formou vyjadrujeme podporu a spolupatričnosť menšinám a komunitám zasiahnutým akýmikoľvek prejavmi nenávisti zvlášť tým, ktoré boli terčom teroristického útoku zo dňa 12. októbra 2022. Dámy a páni, drahí kolegovia, prosím vás všetkých veľmi pekne za podporu. Ďakujem pekne.
Figeľ, Ján, podpredseda NR SR (2013-10-30):
5. Ďakujem pekne, nech sa páči zaujať miesto pre spravodajcov. Otváram všeobecnú rozpravu. Nedostal som do nej žiadnu písomnú prihlášku. Teraz sa pýtam na ústnu. Kto sa hlási? Končím možnosť prihlásenia. Traja páni poslanci: Hlina, Fecko, Poliačik. Alojz Hlina je prvý v poradí. Nech sa páči, pán kolega, máte slovo.
Vážny, Ľubomír, poslanec NR SR (2022-04-28):
Ďakujem. Samozrejme, ďakujem za slovo. Pán poslanec Kéry, veľmi správne si vystihol a zdôrazňoval, že o nič iné tu nejde ako o zneužitie štátnej, verejnej moci na politický súboj, pretože je ozaj výsmechom to, že cirka po siedmich rokoch sa bojíme ovplyvňovania svedkov, ktorí, potenciálnych svedkov, a preto chceme vydať človeka a poslanca do kolúznej väzby, že to nemá oporu naozaj úplne v ničom. Takisto absolútne si je to, čo si tiež vyzdvihol, že ohľadne činnosti zločineckej skupiny. Veď činnosť zločineckej skupiny je definovaná v Trestnom zákone, a to tak, že je trestné založiť, zosnovať zločineckú skupinu, byť jej členom, podporovať ju alebo byť pre ňu činný, resp. finančne, organizačne a technicky zločineckú skupinu podporovať. A je absurdné to odôvodnenie, ktoré je uvedené v tom uznesení, že Fico, Kaliňák a ďalší členovia zločineckej skupiny sú alebo majú byť odsúdení za to, že dosadili do funkcií nimi vybrané osoby. To je nezmysel. A kto iný mal dosať aké osoby? Však keď chcem niečo robiť, keď chcem niečo viesť, keď chcem niečo riadiť, tak by som mal možnosť aspoň tú špičku dosadiť ľuďmi, ktorým verím. A za toto majú byť odsúdení? Je absurdné v tom uznesení, že majú byť odsúdení za to, že utajili samotnú existenciu zločineckej skupiny, o ktorej ani nevedeli. Však to je výsmech všetkému, čo sa tu deje. Majú byť odsúdení za to, že získali výhody v politickom súboji pre SMER – sociálnu demokraciu. Čo sú toto za nezmysly? Ja som toto naozaj v žiadnej krajine nevidel a akurát v Slovensku sa dostávame do ťažkej situácie v potieraní demokracie a vlastne v budúcnosti vývoja Slovenskej republike ako takej.
Paška, Pavol, predseda NR SR (2013-12-12):
Ďakujem pekne, pán poslanec. Pani poslankyňa Mezenská ako posledná.
Hrnčiar, Andrej, podpredseda NR SR (2018-09-12):
Reakcia, pán poslanec Mihál.
Bublavý, Dušan, poslanec NR SR (2014-05-29):
Pán predseda, dajte hlasovať o pozmeňujúcom a doplňujúcom návrhu Jána Mičovského, jedná sa o posilnenie váhy prednostných hlasov.
Danko, Andrej, podpredseda NR SR (2023-12-19):
Pán poslanec Šmilňák.
Pellegrini, Peter, predseda NR SR (2015-03-19):
Už vypršal vám čas, pán poslanec. Pán minister, dá sa na to reagovať alebo budete reagovať?
Kuffa, Filip, poslanec NR SR (2021-03-30):
Ďakujem za slovo. Pán poslanec Kazda, odhliadnuc od vášho úvodu, kde ste spomínali konzervativizmus, antropcentrizmus a pravicu, oceňujem, že ste predniesli aj taký iný pohľad na túto problematiku. Nedávno tu bol pán minister Budaj, v podstate hovoril k téme ohľadom pripravovaných legislatívnych úloh na zmiernenie klimatických dopadov. Vy ste boli taký jediný aj s vašou kolegyňou Zemanovou, ktorí ste v tej rozprave asi stáli nohami na zemi. Vidím, že túto líniu si držíte aj doteraz. Aj vtedy ste tam predniesli nejaké čísla, teraz nejaké fakty a skutočnosti. Naozaj Slovensko nie je v tej produkcii tých skleníkových plynov na tom až tak zle, že by sme sa tu museli teraz nejako extra biť do pŕs a prijímať nejaké drastické opatrenia, lebo chceme sa tu pred niekým ukázať. Ďakujem.
Hrnčiar, Andrej, podpredseda NR SR (2017-06-20):
Ďakujem, pán poslanec. Konštatujem, že Národná rada navrhuje Súdnej rade na člena disciplinárneho senátu kandidátov, ako ich uviedol overovateľ. Ešte predtým, než budeme pokračovať, chcem oznámiť, že zajtra budeme pokračovať od 9.00 hod. a hlasovať sa bude až po prerokovaní všetkých bodov. (Reakcie z pléna.) Áno, po prerokovaní, ale najskôr o 11.00 hod. Tak, ale keby sa po 11.00 hod., keby sme nestihli do 11.00 hod., tak sa bude hlasovať až po prerokovaní. Takže poprosím generálneho prokurátora, aby zaujal miesto určené pre navrhovateľov, pani poslankyňu Laššákovú, aby zaujala miesto určené pre spravodajcov. Takže do rozpravy sa prihlásilo šesť poslancov. Nech sa páči, ako prvý v rozprave vystúpi pán poslanec Krajniak.
Bugár, Béla, podpredseda NR SR (2017-02-14):
Prezentujme sa a hlasujme. (Hlasovanie.) Prítomných 141, za 14, proti 42, zdržalo sa 84, 1 nehlasoval. Návrh sme neschválili. Prosím teraz pána poslanca Vladimíra Slobodu, aby uviedol hlasovanie k návrhu takzvaného stavebného zákona (tlač 388). [Hlasovanie o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 50/1976 Zb. o územnom plánovaní a stavebnom poriadku (stavebný zákon) v znení neskorších predpisov , tlač 388.]
R. Chmel, minister kultúry SR: (2003-12-11):
Vážený pán poslanec, myslím si, že pripravený návrh zákona, ktorý je v súčasnosti v medzirezortnom pripomienkovom konaní, dostatočne rieši otázku sociálneho zabezpečenia študentov vysokých škôl. Bude zabezpečené novým systémom sociálnych štipendií, ktoré budú dostupné až jednej tretine všetkých študentov, namiesto doterajších asi 8 %, a budú podstatne vyššie ako doteraz. Bude zabezpečené aj prostredníctvom nového systému študentských pôžičiek. Vašej pozornosti trochu uniklo, že už dnes na základe nedávno v Národnej rade schváleného zákona, ktorým sa zmenili a doplnili niektoré zákony, vrátane zákonov o Študentskom pôžičkovom fonde, sa zmenili podmienky na poskytovanie pôžičiek pre študentov vysokých škôl zo Študentského pôžičkového fondu a sú dostupnejšie a podstatne vyššie ako doteraz. Samozrejme, zákon, ktorý som nedávno predložil na medzirezortné pripomienkové konanie, hovorí o školnom pre študentov vysokých škôl, ale v nadväznosti na nový systém pôžičiek a sociálnych štipendií, a som prístupný každému názoru, ktorý môže veci pomôcť, to znamená, k vytvoreniu spravodlivejšieho a efektívnejšieho systému, ako je doteraz. Ďakujem, pán predseda.
Bihariová, Irena, poslankyňa NR SR (2024-09-26):
Ďakujem za slovo. Ja som chcela len poprosiť členov a členky výboru na kontrolu preskúmavaní rozhodnutí NBÚ, keďže sa presúvalo hlasovanie, tak sa presúva aj začiatok nášho zasadnutia a chcem vás poprosiť, aby sa stretli zhruba 12.30 h na obvyklom mieste. Ďakujem.
Števulová, Zuzana, poslankyňa NR SR (2023-12-06):
Ďakujem, pán predsedajúci. Ako poverená členka, si dovoľujem prečítať zápisnicu o výsledku tajného hlasovania o návrhu na voľbu predsedníčky Výboru Národnej rady Slovenskej republiky pre vzdelávanie, vedu, mládež a šport, ktoré sa konalo 6. decembra 2023. Na tajné hlasovanie o návrhu na voľbu predsedníčky Výboru Národnej rady Slovenskej republiky pre vzdelávanie, vedu, mládež a šport bolo vydaných a poslanci si osobne prevzali 130 hlasovacích lístkov, teda na voľbe bolo prítomných 130 poslancov. Po vykonaní tajného hlasovania overovatelia Národnej rady Slovenskej republiky spočítali hlasy a zistili, že v tajnom hlasovaní o návrhu na voľbu predsedníčky Výboru Národnej rady Slovenskej republiky pre vzdelávanie, vedu, mládež a šport nula poslancov neodovzdalo hlasovacie lístky, teda všetci poslanci odovzdali hlasovacie lístky. Zo 130 odovzdaných hlasovacích lístkov bolo nula neplatných, teda všetky lístky boli platné. Zo 130 platných hlasovacích lístkov overovatelia zistili, že o návrhu na voľbu Pauly Puškárovej za predsedníčku Výboru Národnej rady Slovenskej republiky pre vzdelávanie, vedu, mládež a šport hlasovalo za 118 poslancov, proti 2 poslanci, zdržalo sa 10 poslancov. Podľa čl. 92 ods. 1 Ústavy Slovenskej republiky a podľa § 2 ods. 3 písm. b) a § 15 zákona Národnej rady Slovenskej republiky č. 350/1996 Z. z. o rokovacom poriadku Národnej rady Slovenskej republiky v znení neskorších predpisov na zvolenie predsedu výboru Národnej rady Slovenskej republiky je potrebný súhlas nadpolovičnej väčšiny prítomných poslancov. Overovatelia konštatujú, že v tajnom hlasovaní bola za predsedníčku Výboru Národnej rady Slovenskej republiky pre vzdelávanie, vedu, mládež a šport zvolená Paula Puškárová. Overovatelia poverujú svoju členku Zuzanu Števulovú oznámiť výsledok hlasovania Národnej rade Slovenskej republiky. Ďakujem.
Danko, Andrej, podpredseda NR SR (2024-01-24):
Vážené panie poslankyne, vážení páni poslanci, otváram dvadsiaty druhý rokovací deň šiestej schôdze Národnej rady Slovenskej republiky. Na dnešnom rokovacom dni o ospravedlnenie požiadali Bužo, Galis, Hanuliaková, Hellebrandt, Majerský, Prostredník, Remišová, Sokol, Šrobová, Štefunko, Tankó, Veslárová a podpredseda Národnej rady Žiga. O ospravedlnenie z dôvodu PN požiadali Hajko, Mikoško, Vaľová, Záborská. Na zahraničnej pracovnej ceste sú Pellegrini, Ferenčák, Marián Kéry. Prosím ministra spravodlivosti Slovenskej republiky Borisa Suska, myslím, že bude zastúpený pánom ministrom Eštokom, aby zaujal svoje miesto pre navrhovateľa, spravodajcu z ústavnoprávneho výboru poslanca, mám napísané Tibora Gašpara, ale neviem, kto zastupuje... pán Mažgút, aby zaujali svoje miesta, pán Mažgút miesto pre spravodajcu. S faktickými poznámkami sú na včerajšie vystúpenie ešte prihlásení piati poslanci, mám tu napísaný, na vystúpenie pani poslankyne Škopovej a prvý by mal byť poslanec Krátky, takže pokračujeme v rozprave. Pán poslanec Krátky, nech sa páči. (Pokračovanie rokovania o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 300/2005 Z. z. Trestný zákon v znení neskorších predpisov a ktorým sa menia a dopĺňajú niektoré zákony , tlač 105.)
Laššáková, Jana, podpredsedníčka NR SR (2014-12-04):
Pán poslanec Zajac, nech sa páči.
Kvorka, Ján, poslanec NR SR (2018-05-25):
Týmto sme hlasovali o všetkých pozmeňujúcich návrhoch. Pán predsedajúci, na základe poverenia výboru navrhujem, aby sme pristúpili k tretiemu čítaniu ihneď.
Záhumenský, Marian, poslanec NR SR (2014-05-16):
O bode 7 nemôžme dať hlasovať, keďže bol schválený bod 5 spoločnej správy. O bode 8 nemôžme dať hlasovať, keďže bol schválený bod 6 spoločnej správy. Dajte, prosím, hlasovať o bode 9.
Bagačka, Michal, poslanec NR SR (2012-12-13):
Ďakujem. Určite tá druhá časť toho vystúpenia a ten pripravovaný zákon, nemyslím si, že väčšina detí nevie, že robí zle. Mnohé, hlavne tie staršie, by som povedal, mnohokrát aj naschvál robia zle a za určitých, za určitých podmienok sa, podľa mňa, dá o niečom takomto rozprávať. Na druhej strane v tej prvej časti, to bola skôr taká politickejšia. Všetko toto, čo si, pán poslanec, teraz navrhol a povedal, to si mohol minulý rok podať, predminulý rok. Prečo? Teraz? Teraz, teraz je tu, kurník, toľko ľudí, ktorí majú také neskutočné, perfektné nápady na všetky odvetvia, že ja sa len divím, že prečo tie priority a tie zásadné veci, ktoré tu spomínate, že toto je naša hlavná priorita, prečo ste ich pred rokom nepresadzovali, dvoma? A na druhej strane ešte si spomínal, že čo sa týka školstva, že čo všetko sa spravilo. Ja nevravím, že nespravilo sa nič, ale keby to bolo všetko OK, tak potom tu nesedíme dnes o pol deviatej a nerozprávame o školstve. Z desiatich či pätnástich rokov vlastne pravicová vláda obsiahla desať. No tak vypočítaj si, veď aj, nakoniec aj ty v politike alebo v parlamente pôsobíš koľko? Tridsať? Dvadsať rokov. Tu. Od začiatku. (Reakcia z pléna.) No tak si mohol toľko vecí presadiť, že až. Takže ja si myslím, že teraz beriem to, ale nie je to úplne v poriadku. Ďakujem.
P. Hrušovský, podpredseda NR SR: (2002-05-31):
(Hlasovanie.) Prítomných je 91 poslancov, za 48, proti 24, zdržalo sa 16, nehlasovali 3. Návrh sme schválili. Nebudeme pokračovať v rokovaní o tomto návrhu zákona. Teraz poprosím pána poslanca Gašparoviča, ktorého poveril gestorský výbor, aby bol spravodajcom pri prerokúvaní návrhu skupiny poslancov na vydanie zákona, ktorým sa mení a dopĺňa zákon č. 140/1961 Zb. Trestný zákon v znení neskorších predpisov , aby ako spoločný spravodajca uvádzal návrhy na hlasovanie .
Bugár, Béla, podpredseda NR SR (2011-07-12):
Prezentujme sa a hlasujme o týchto bodoch. (Hlasovanie.) Prítomných 142 poslancov, za 78, zdržalo sa 64 poslancov. Konštatujem, že tieto body zo spoločnej správy sme neschválili.
Jurinová, Erika, podpredsedníčka NR SR (2014-04-02):
To znamená, sťahujete za všetkých predkladateľov, aj písomne to bude podané.
Blaha, Ľuboš, podpredseda NR SR (2023-12-19):
Pani poslankyňa, prepáčte, ale nemôžete už ďalej pokračovať v agitácii. Môžete len prečítať pozmeňujúci návrh. Mrzí ma to. Takže ďakujem pekne. (Ruch v sále, reakcie z pléna: „Ešte má tri minúty“.) Aha, tak pardon, tak potom pokračujte. Áno, hej. Tak nech sa páči, agitujte ďalej.
Fecko, Martin, poslanec NR SR (2022-12-07):
Ďakujem pekne, pán predsedajúci. Kolegyne, kolegovia, vážení hostia, takže dovoľte, aby som pokračoval v mojom pozmeňovacom návrhu v druhom čítaní, týkajúci sa ochrany pôdy poľnohospodárskej, a tak ako som už hovoril v prvom čítaní, že budem dávať pozmeňujúci návrh, ktorý prakticky bude trošku, prekope celý ten úmysel, ktorý bol, aby sme ostatné plochy, ktoré máme zadefinované, aby sme ich špecifikovali, že ostatné plochy na poľnohospodárske a lesné využitie. To znamená, pôvodne sme to chceli dať, že to dáme do druhu pozemku, ale po debatách s viacerými odborníkmi, čo sa týka úradu geodézie a kartografie ministerstva pôdohospodárstva, ako aj v poslaneckom klube, sme fakticky prišli k tomu, že budem dávať pozmeňujúci návrh, ktorý nám to dá iba do druhu pozemku spôsob využívania a splní sa ten istý účel, ako sme chceli, aby prakticky tí, ktorí majú ostatnú poľnohospodársku pôdu, neplatili ako keby tam boli parkoviská, aby neboli tie dane, by som povedal, abnormálne, pretože toto neni spravodlivé a čestné. Takže budem čítať pozmeňujúci návrh, ale až v rozprave. Takže, pán predsedajúci, skončil som a hlásim sa do rozpravy ako prvý. Ďakujem.
Šalitroš, Radomír, poslanec NR SR (2024-05-09):
Ďakujem, pán predsedajúci. Ja by som chcel reagovať na pána poslanca Stachuru. Viete, z toho, čo ste tu všetko povedali, tak mi veľakrát bolo až do plaču, keď som si spomenul na to, ako, myslím, že pán Lengvarský to bol, ktorý priamo zakázal košickej nemocnici pokračovať v príprave projektov z plánu obnovy, čím Košice prišli možno až o 200 mil. euro. A veľmi smutné tiež bolo, keď sa robili tie personálne výmeny, ktoré, o ktorých vy vravíte, že za pani ministerky Dolinkovej sa vo veľkom robia, tak za vás sa robili oveľa viac, dokonca odborníkov typu pán Sabol, profesor Sabol v Košiciach ste vymenili za hutníka. Pán Sabol následne v nemocnici AGEL vybudoval konkurenčné centrum. Tiež škoda o takýchto ľudí prísť. A v neposlednom rade som sledoval ako vtedy nepolitik, laik, ako ste zlegalizovali rozkrádanie zo zdravotníctva, kde stovky miliónov išli na MOM-ky, ktoré mali v prevažnej väčšine kamaráti a priatelia strany OĽANO. Však už aj pán Száz, štátny tajomník, myslím, že váš nástupca, mal ich dvadsať, čo bolo, myslím, že 600-tisíc eur mesačne. Takže veľmi zvláštne mi bolo vás počúvať, lebo by sa viac-menej to, čo ste vraveli, by sa dalo aplikovať na vás. Ďakujem.
Šeliga, Juraj, podpredseda NR SR (2021-03-31):
Ďakujem. Prezentujme sa, prosím, a hlasujme o návrhu ako o celku. (Hlasovanie.) Prítomných 126, za 111, proti nikto, zdržali sa 14, nehlasoval 1. Konštatujem, že sme schválili vládny návrh novely zákona č. 151/2002 Z. z. o používaní genetických technológií. Ďakujem, pán spravodajca. Ďalej pristúpime k hlasovaniu o návrhu na voľbu poslancov za členov výborov Národnej rady Slovenskej republiky . Je to tlač 470, máte ju rozdanú. Ukončením členstva v poslaneckom klube za stranu ZA ĽUDÍ sa poslancovi Tomášovi Valáškovi skončil výkon funkcie člena výboru na preskúmavanie rozhodnutí Národného bezpečnostného úradu. Prosím, aby uvedenú skutočnosť vzala Národná rada na vedomie. V rozprave ďalej vystúpil pán poslanec Linhart, ktorý podal k návrhu uznesenia pozmeňujúci a doplňujúci návrh. Súčasne požiadal vyňať na osobitné hlasovanie niektoré časti návrhu uznesenia s tým, aby sa o nich hlasovalo spoločne. Pristúpime k hlasovaniu o častiach návrhu uznesenia, ktoré poslanec Linhart vyňal na osobitné hlasovanie, a hlasujeme o nich spoločne. Tento spoločné je odvolať pani poslankyňu Hatrákovú z funkcie členky výboru pre zdravotníctvo a zvoliť ju za členku výboru pre ľudské práva, zvoliť poslanca Krajčího za člena výboru pre zdravotníctvo a za člena mandátového a imunitného a zvoliť poslanca Šeligu za člena výboru na preskúmavanie rozhodnutí NBÚ. O tomto budeme teraz hlasovať. Prosím, prezentujme sa a hlasujme. (Hlasovanie.) Prítomných 123, za 109, proti 1, zdržalo sa 12, nehlasoval 1. Konštatujem, že sme tieto návrhy schválili. Po druhé, teraz budeme hlasovať o zvyšných častiach návrhu uznesenia. Prosím, prezentujme sa a hlasujme. To sú tie ostatné výbory, tak ako ich máte v tlači 470. (Hlasovanie.) Prítomných 125, za 14, proti 64, zdržalo sa 47, hlasovali všetci. Konštatujem, že tieto ďalšie body sme neschválili. Ďalej pristúpime k hlasovaniu o pozmeňujúcom a doplňujúcom návrhu pána poslanca Linharta a ten návrh spočíva v tom, že chce odvolať poslanca Pčolinského z funkcie člena výboru pre obranu a bezpečnosť a zvoliť pána poslanca Pčolinského za člena výboru pre financie a rozpočet a ďalej zvoliť pána poslanca Krajniaka za člena výboru pre obranu a bezpečnosť a za člena osobitného kontrolného výboru na kontrolu činnosti NBÚ. Prosím, prezentujme sa a hlasujme. (Hlasovanie.) Prítomných 124, za 101, proti 2, zdržalo sa 21, hlasovali všetci. Konštatujem, že tento návrh sme schválili. A nakoniec budeme hlasovať o návrhu uznesenia ako o celku, avšak v znení schválených pozmeňujúcich a doplňujúcich návrhov. Prosím, prezentujme sa a hlasujme. (Hlasovanie.) Prítomných 124, za 93, proti 1, zdržalo sa 30, hlasovali všetci. Konštatujem, že sme to uznesenie aj so zmenami prijali. Ďalej budeme hlasovať o návrhu na voľbu člena Správnej rady Ústavu pamäti národa , tlač 462. Toto hlasovanie sa vykoná použitím technického zariadenia v rokovacej sále. Poprosím pani poslankyňu Remiášovú, aby nám hlasovanie uviedla. Opakujem, ide o voľbu člena Správnej rady Ústavu pamäti národa. Nech sa páči, pani poslankyňa.
Figeľ, Ján, podpredseda NR SR (2012-12-06):
Chcem sa spýtať pána ministra, či chce reagovať bezprostredne. Áno, áno, rozumiem, že písomne. Podľa zákona o rokovacom poriadku odpoveď na interpelácie má byť dodaná poslancovi písomne, a to do 30 dní. Vyhlasujem tento bod programu za skončený. Vážené panie poslankyne, vážení páni poslanci, členovia vlády, budeme pokračovať v rokovaní siedmeho dňa 11. schôdze Národnej rady Slovenskej republiky v prerušenej rozprave v druhom čítaní o vládnom návrhu zákona o štátnom rozpočte na budúci rok.	Je to tlač 176. Poprosím teraz podpredsedu vlády a ministra financií Petra Kažimíra, aby zaujal miesto určené pre navrhovateľa, a spoločného spravodajcu pána predsedu Daniela Duchoňa, aby podobne zaujal miesto určené pre spravodajcu. Nech sa páči. Pán minister chce aj vstúpiť do rozpravy. Potom bude nasledovať vystúpenie pána Jozefa Kollára. Pán minister, nech sa páči.
Laššáková, Jana, podpredsedníčka NR SR (2015-05-27):
Pán poslanec Přidal, nech sa páči.
Laššáková, Jana, podpredsedníčka NR SR (2013-09-17):
Vyhlasujem krátku prestávku, päťminútovú.
Müllerová, Emília, poslankyňa NR SR (2013-06-26):
Hlasujme o druhej časti pozmeňujúceho návrhu.
Bugár, Béla, podpredseda NR SR (2019-06-18):
Nech sa páči, prezentujme sa a hlasujme. (Hlasovanie.) Prítomných 141, za 120, zdržalo sa 18, 3 nehlasovali. Návrh sme schválili. Nech sa páči.
Zmajkovičová, Renáta, podpredsedníčka NR SR (2012-11-30):
Pán poslanec Sulík.
Bugár, Béla, podpredseda NR SR (2011-12-13):
Vážené panie poslankyne, páni poslanci, prerušujem rokovanie o tomto bode programu. O päť minút pristúpime k jednotlivým hlasovaniam. Samozrejme, potom, ako bolo povedané, budeme pokračovať v rozprave k tejto téme. Po ukončení rozpravy sa dohodneme, kedy budeme hlasovať, a potom návrh ide do výborov. Takže do 11.05 hod. prestávka. (Prestávka.) (Po prestávke.)
T. Cabaj, poslanec: (2004-01-22):
A takisto sa chcem spýtať, prečo tento návrh je do parlamentu predložený tak neskoro, pretože už informácia prenikla, že vojaci sa pripravujú a znova vláda si robí z tohto parlamentu slúžku, pretože od tohto parlamentu chce takú maličkosť. Len to odsúhlasiť, aby mohli pokračovať ďalej. Takže to by som takisto chcel vedieť. A zároveň podľa toho, ako sme mali možnosť počuť včera pána ministra Palka, skoro sa to javilo ako bežná prax, to, čo sa dokázalo pani podplukovníčke na Generálnom štábe, takže chcem sa ho spýtať, aké tie opatrenia sa vykonali a či náhodou v priebehu tých 24 hodín od toho incidentu sa mu nepodarilo zistiť, aká je vlastne taxa za Irak, keď v Eritrei je to 500 dolárov. Samozrejme, zároveň chcem vedieť, aké opatrenia vykonal, pretože ak odhlasovaním vyslania vojakov do zahraničia máme vytvárať podmienky na korupciu štátnych úradníkov, tak potom za taký návrh nehodlám hlasovať.
Grendel, Gábor, podpredseda NR SR (2023-02-14):
Otváram všeobecnú rozpravu, do ktorej som nedostal žiadnu písomnú prihlášku. Dávam ešte možnosť predtým, ako dostane slovo pán navrhovateľ, prihlásiť sa do rozpravy ústne. Pán poslanec Ondrej Dostál ako jediný, končím možnosť prihlásiť sa ústne do rozpravy. Ako prvý v rozprave vystúpi pán poslanec Alojz Baránik ako navrhovateľ, nech sa páči.
Chmel, Rudolf, poslanec NR SR (2014-06-10):
To, že sa pani verejná ochrankyňa práv, že si všíma a obhajuje tých, ktorými veľká časť spoločnosti pohŕda, nie je prejavom jej ignoranstva voči tzv. slušným, ale, naopak, dôkazom toho, že si svoju prácu vykonáva svedomite a v plnom súlade s poslaním inštitútu verejného ochrancu práv, a za to jej patrí uznanie. Najlepším vyjadrením uznania z našej strany však bude, ak sa budeme náležite venovať všetkým jej odporúčaniam, ak budeme s plnou vážnosťou zvažovať ich plnenie, ak sa tieto odporúčania stanú permanentnou súčasťou práce relevantných výborov Národnej rady. Aj preto si vás na záver dovoľujem ešte raz požiadať o podporu návrhu uznesenia gestorského výboru. Ďakujem pekne. (Potlesk.)
Nemky, Martin, poslanec NR SR (2019-05-10):
Vážený pán podpredseda, vážená pani poslankyňa, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému vládnemu návrhu zákona. Vládny návrh zákona spĺňa z formálno-právnej stránky náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby vládny návrh zákona prerokoval ústavnoprávny výbor, ktorý navrhol aj ako gestorský výbor s tým, aby prerokoval vládny návrh zákona v druhom čítaní do 
18. júna 2019. Zo znenia vládneho návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že vládny návrh zákona prerokuje v druhom čítaní. Odporúčam zároveň vládny návrh zákona prideliť ústavnoprávnemu výboru vrátane jeho určenia ako gestorského výboru a lehoty na prerokovanie vládneho návrhu zákona vo výbore v zmysle uvedeného rozhodnutia predsedu Národnej rady. Pán podpredseda, prosím, otvorte všeobecnú rozpravu.